google/wiki40b huggingface dataset:
Mardakert-trefningene 2008

Armenias versjon

Ifølge Armenia, angrep aserbajdsjanske tropper nær landsbyen Levonarkh i Mardakert-regionen nordøst i Nagorno-Karabakh den 4. mars 2008. Aserbajdsjanske styrker erobret raskt armenske posisjoner, som senere ble gjenerobret. Den armenske siden hevdet at 8 aserbajdsjanske soldater ble drept og 7 skadet, mens 2 armenske soldater ble skadet og at aserbajdsjanerne flyktet i løpet av kampene og etterlot mengder med våpen liggende. Armenias president Robert Kotsjarjan hevdet i tillegg at aserbajdsjanske tropper brukte artilleri i løpet av kampene.

Aserbajdsjans versjon

Ifølge aserbajdsjanske kilder, angrep armenske styrker aserbajdsjanske posisjoner ved Tartar-distriktet i Aserbajdsjan. Som et resultat av kampene døde 4 aserbajdsjanske og 12 armenske soldater, og 4 armenere ble skadet.
Slaget ved Jwa-won

Statskuppet i 165

I 165 var en i Goguryeo glade over nyheten om kong Chadaes død, kongen var kjent som en riktig tyrann. Mannen som drepte kongen var Myeongnim Dap-bu, en Joui Seonin (조의 선인) i provinsen Yeonna. Myeongnim Dap-Bu inviterte den døde monarkens yngste og eneste overlevende bror, prins Go Baek-gu, til kongedømmets hovedstad for å bli tronfølger.
Prinsen ble Goguryeos åttende konge, kong Sindae. Dette kuppet var den første militære revolt i landets historie. Myeongnim Dap-Bu ble gitt posisjonen Guksang (국상, 國相, statsminister), og ble den første statsminister i Goguryeo. Det er ikke rapportert noe sted at Myeongnim Dap-Bu misbrukte sin stilling, men snarere styrket landets posisjon økonomisk, politisk og militært. I denne tid med fred og gjenoppbygging samlet Han-dynastiet sammen en stor hær og forberedte seg på å invadere Goguryeo i 172.

Slaget ved Jwa-won

Guvernør i Xuantu, Geng Lin ledet en hær på nærmere 100 000 soldater. For å forberede seg på invasjonen, fylte Myeongnim Dap-Bu de lokale grøftene og passet på at landet rundt ikke hadde mat nok til en stor hær. I tillegg bygde han en vollgrav og flere forsvarslinjer utenfor hovedstaden, Guknaefestningen ved Jwa-won. Goguryeosoldatene trakk seg tilbake til festningen og forberedte seg på å beskytte den da fiendesoldatene kom. Etter mange dagers beleiring var Han-hæren utslitt og begynte på retretten. Myeongnim Dap-bu benyttet fordelen han hadde, la seg i bakhold og angrep Han-hæren. Ifølge Samguk Sagi var det ingen overlevende tilbake etter slaget. Ingen historiske kinesiske kilder forteller noe om overlevende eller resultatet av slaget.
Tomahawk

Tomahawk er en indianerøks i form av en håndøks med et rett skaft. Navnet kom inn i engelsk språk på 1600-tallet som en translitterasjon av et ord på powhatan, et algonkinske språk i Virginia.
Tomahawker var et generelt redskap og våpen som ble benyttet både av indianere, urbefolkningen i Nord-Amerika, og de europeiske kolonistene, og ble ofte benyttet som et håndvåpen og et kastevåpen. Opprinnelig var øksehodet laget av stein, men senere ble det benyttet hoder av jern eller messing. Tomahawker av metall var opprinnelig basert på bordingsøkser benyttet av den britiske marine som siden ble brukt som varer i byttehandel med indianere.

Beskrivelse

Skaftet på en tomahawk er vanligvis mindre 2 fot eller 61 cm i lengde, tradisjonelt gjort i hickory, ask eller lønn. Øksehodet veide fra 260 til 570 gram, med en skjærekant som var bredere enn resten av hodet. Banen eller bakhodet på øksehodet kan ha en liten hammer, en spiss eller ganske enkelt rundet av. Tomahawker med steinhoder var vanligvis gjort av polert kleberstein, og dekorert inngraveringer som ble benyttet i en del indianske ritualer. Disse kunne ha en pipehode gravd inn i øksens bakhode og et hull boret ned i midten av skaftet slik at man kunne røyke tobakk gjennom tomahawken. Det har også eksistert metallversjoner av denne uvanlige pipen. Tomahawker som også var piper er gjenstander som er unike for Nord-Amerika: skapt av europeere som handelsobjekter, men ofte benyttet som gaver ved diplomatiske utvekslinger. De var mektige symboler som europeere og indianere hadde når de møttes: den ene enden var fredspipen og den andre krigsøksen.
I de franske koloniområdene i Nord-Amerika eksisterte det en meget annerledes formgivning av tomahawken, og som minner mer om oldtidens franciska, en europeisk kasteøks som ble assosiert i tidlig middelalder av det germanske folket frankere. Den ble også benyttet av både de franske bosetterne som av indianerne. På slutten av 1700-tallet benyttet den britiske hæren tomahawker hos deres kolonitropper under den amerikanske uavhengighetskrigen, både som et våpen i nærkamp og som et generelt redskap.
Ønskekonserten

Ønskekonserten er et norsk musikkprogram som har gått på NRK Radio siden 1950. Programmet spiller radiolytternes musikkønsker. I tillegg formidles gratulasjoner og hilsener mellom slekt og venner. Programmets kjenningsmelodi har siden starten vært Bojarenes inntogsmarsj. Programmet sendes på P1.  
Ønskekonserten ble sendt første gang lørdag den 28. januar 1950.   
Programmet hadde meget høye lyttertall i «radioens gullalder». En undersøkelse fra 1959 viste av 79 % jevnlig hørte på programmet. I tilsvarende undersøkelse svarte 71 % at de brukte å høre på Dagsnytt, mens 44 % svarte at de hørte jevnlig på hørespill.

Historikk

Ønskekonserten hadde ifølge Norsk Gallup en lytterandel på opptil 75 % av landets befolkning i radioens gullalder på 1950-tallet. Da sendte anslagsvis 200 000 mennesker inn sine musikkønsker til programmet hvert år sammen med en pengegave til Radiogavefondet. Fondet samlet inn penger til radio- og (etterhvert) fjernsynsapparater for trengende, det vil si syke, gamle og fattige, fram til 1992. Forfatteren og visedikteren Alf Prøysen har beskrevet innsamlingsiveren til Radiogavefondet og populariteten til Ønskekonserten i sin barnesang Basarvise.
Våren 1994 ble endel av de mest markante vertene fra Ønskekonserten presentert i TV-programmet Da Capo!, der de blant annet bidro med historikk og anekdoter.
Søfren Søfrenssøn

Søfren Søfrenssøn (eller Søren Sørensen) var en dansk-norsk geistlig, trolig av jysk opprinnelse, kjent fra 1500-tallets siste halvdel.
I 1564 virket han som prest ved Solum og Mælum, men ble i 1570 forflyttet til Bø (Telemark) prestegjeld. Han var gift med Ingerid og hadde en datter Marin, men ellers vites ikke så meget om hans privatliv. På oppstanderen i en stolestade i Bø gamle kirke ses et skjold med hans bomerke omkranset av to S'er med årstallet 1579 over. På en annen oppstander ses hans kones bomerke i form av en lilje med initialene I. S. over.
Under ansettelsen i Bø, begynte han på sin Memorial bog om hues bispen och prouisterne i theris vissitering och scriffuilser anrettet haffue her hos os i Skie søssel i nogen forgangen aar, som datumit vduisser, utgitt i 1898 av historiker og boksamler Andreas Emil Erichsen. Memorialboken inneholder beretninger om bispevisitaser og kopier av mottatte embedsskrivelser, og er et verdifullt kildeskrift. Den siste notis med hr. Søfrens hånd (han brukte gotisk skrift og skrev på dansk og latin) stammer fra 1599, hvorfor det må antas at han var død etter dette tidspunkt.
U.S. Secret Service

Bakgrunn

Secret Service har som hovedoppdave å bekjempe bedrageri, falsk og identitetstyveri. Etaten er også ansvarlig for beskyttelse av den amerikanske presidenten, visepresidenten og deres nærmeste familier, tidligere presidenter og deres ektefeller.
Etter mordet på presidentkandidat Robert Kennedy i 1968 fikk etaten også ansvaret for å beskytte ledende president- og visepresidentkandidater i siste del av valgkampen. Secret Service har dessuten ansvar for forhenværende presidenter samt førstedamer, barn av forhenværende presidenter inntil de er seksten år, samt enker av forhenværende presidenten til de eventuelt gifter seg igjen.
Etaten har også ansvar for å beskytte alle besøkende statsoverhoder og regjeringsmedlemmer.
Secret Service etterforsker også saker som har med finaniselle misligheter og identitetstyveri å gjøre. I tillegg yter etaten assistanse til andre politietater.

Opprinnelse

Loven som la til rette for opprettelsen av Secret Service ble signert av president Abraham Lincoln og det var en av de siste offisielle handlinger han utførte. Ironisk nok etablerte Lincoln etaten på den dagen han selv ble skutt, 14. april 1865.
Secret Service ble etablert 5. juli 1865 i Washington, DC for å få bukt med falskmynteri. Secret Service ble av den grunn underlagt finansdepartementet, som også FBI senere ble. 
Etter at president William McKinley ble drept i 1901 ba den amerikanske Kongressen om at Secret Service skulle beskytte presidenten. Et år senere overtok etaten det fulle ansvar for beskyttelsen av den amerikanske presidenten. I 1902 ble William Craig den første Secret Service-agenten som ble drept mens han beskyttet presidenten.
Presidentbeskyttelsen er i dag etatens mest kjente oppgave. Personlig beskyttelse skiller seg fra hva etaten ellers holder på med. Grunnen for denne kombinasjonen av oppgaver er at når behovet for beskyttelse av presidenten oppstod på slutten av 1800-tallet, var det bare noen ytterst få føderale etater som kunne håndtere dette. Etater som FBI, CIA, ATF og DEA var ennå ikke opprettet. Det eneste andre logiske valget ville ha vært U.S. Marshal Service, og denne etaten utførte faktisk jobben på et tidspunkt. Til slutt falt imidlertid valget på Secret Service.
I 2002 bestemte president George W. Bush at noe måtte gjøres med organisasjonen av de føderale politi og eteretningsetater. Secret Service sammen med mange andre etater ble overført til et eget departement som fikk ansvaret for nasjonens totale sikkerhet.

Beskyttelse

Besyttelsesavdelingen passer på den amerikanske presidenten og hans nærmeste familie. Avdelingen er tungt bevæpnet og samarbeider med lokalt politi og det amerikanske militæret for å beskytte presidenten når han er ute på reiser.
Secret Service avverget et attentat på president Gerald Ford fra en av Charles Mansons tilhengere i 1975 og reddet livet til Ronald Reagan under et attentat i 1980.

Etaten

Secret Service har over 5 000 ansatte. Av disse er 2 100 spesialagenter, 1 200 er uniformerte ansatte og 1 700 er tekniske og administrative ansatte. Spesialagentene er de som har ansvaret for beskyttelse og for etterforsking av økonomisk kriminalitet.
Louise av Preussen (1808–1870)

Annet

Louise av Preussen var oldemor til kong Haakon VII av Norge.
STS-100

Høydepunkter fra ferden

Ferdens viktigste mål var montasjen og aktiveringen av Canadarm2. En endelig komponent til Canadarm2 ble montet på STS-111. En annen viktig nyttelast med på romferden var MPLM "Raffaello". En overførte også kommunikasjons-antenner, andre typer forsyninger og vann, samt nye eksperimenter til romstasjonen.
Endeavour brukte sine rakettmotorer til å løfte romstasjonens bane mens den var tilkoblet, og etter frakobling ble romstasjonen filmet med et IMAX-kamera fra lasterommet på romfergen.
Tintamaresk

Tintamaresk (av fransk tintamarresque, bråkete) er en betegnelse på en spillefigur innen figurteateret, der en skuespillers hode danner figurens hode, mens kroppen tilhører en todimensjonal eller tredimensjonal dukke. På tysk kalles denne typen spillefigurer «Kaukautzky».
I Norge har blant andre Bergens-baserte Dominika Minkacz-Sira i Open Window Theatre integrert tintamaresker i flere av sine figurteaterproduksjoner, eksempelvis i produksjonen Snill som er basert på en barnebok av Gro Dahle.
Nigeria under Afrikamesterskapet i friidrett 2014

Resultater (ufullstendig)

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Mars (sjokolade)

Mars er en sjokolade av britisk opphav fra 1932 og byen Slough. Sjokolanden består blant annet av nougat og er overtrukket med karamell og melkesjokolade.
Mars blir produsert av Mars Incorporated og finnes også som iskrem. I Skottland er frityrstekt Mars en moderne spesialitet.
Musikk for en lang natt

Musikk for en lang natt er et musikkalbum med Sigmund Groven og Ketil Bjørnstad, utgitt i 1977. Dette er duoens første plate.
Wu Zhen

Wu Zhen (forenklet kinesisk: 吴镇, tradisjonell kinesisk: 吳鎮, pinyin: Wú Zhèn, født 1280, død 1354) var en maler under Yuan-dynastiet i Kina. Han fulgte Dong Yuan-skolen innen maleri. I pakt med trendene på den tiden tenderte Wus verk mindre mot naturalisme (det vil si å male akkurat hva øye ser) og mer mot abstraksjon, fokusert på dynamisk balanse av elementene, og personifisering av naturen. Maleriet hans Det sentrale fjellet, datert 1336, er kanskje hans beste verk og viser veldig klart hans stil. Det er et symmetrisk bilde, med et stort fjell i sentrum og to andre på hver side. Fjellene har avrundete topper, og faktisk er alle Wus linjer i dette maleriet glatte, kurvede og flytende. Maleriet er en omtolkning av det tradisjonelle landskapsmaleriet da det bringer en abstrakt stil og penselføring til landskapet, primært for å skape et verk som fokuserer på balanse.
Grense Jakobselv

Geologi

Ved Grense Jakobselv finnes gneisbergarter med granulittfacies.
TraceTracker

TraceTracker er et programvareselskap, basert i Oslo i Norge, som leverer produktsporbarhet-, utstyrssporing- og såkalte «business intelligence» løsninger samt rådgivning innenfor disse områdene. TraceTrackers forretningsidé er å effektivisere forretningsprosesser gjennom synliggjøring av utstyr og produkter, basert på automatisert datafangst (Auto-ID).
Typiske eksempler er matvarekjeder, som i dag i høyeste grad er globale. TraceTrackers systemer brukes da for å spore maten og det den inneholder helt fra produsent til forbruker. TraceTracker også gjør det mulig for bygg-, anlegg- og utstyrsutleieselskaper å spore og forvalte verktøy, utstyr, kjøretøy og containere på tvers av lagre, prosjekter og steder.
Faunis

Utseende

Middelsstore, brunlige sommerfugler med brede, rundete vinger.
Oversiden er gjerne temmelig ensfarget brun, undersiden har gjerne en rad av hvite flekker eller større øyeflekker.

Levevis

Larvene lever på planteslektene Musa (bananslekten), Smilax (Smilacaceae) og Pandanus.
Disse sommerfuglene lever i tett skog og holder seg mest på eller like ved skogbunnen.

Utbredelse

Slekten er utbredt fra Kina til Filippinene og Sulawesi.
Charlie Benante

Karriere

Benante begynte i Anthrax i 1983, og er bandets nåværende trommeslager. Han er mest kjent for å spille ganske fort på dobbel basstrommen, og han har fått kreditt for å være en av pionerene av dobbel-bass.
Han har også vært ledende gitarist i S.O.D-albumet (Speak English Or Die). 
Benante har laget mange design til Anthraxs album og t-skjorter.
Trebetherick

Trebetherick er en landsby på nordkysten av Cornwall i England, Storbritannia. Den ligger på østsiden av elven Camels munning ca. 10 km nord for Wadebridge og like sør for Polzeath.
Sør for Trebetherick Point ligger Daymer-bukta med en sandstrand som ligger i le for Atlanterhavet. Stranden er populær blant ferierende badegjester og brettseilere.
Bak Daymer-buktas sanddyner, og sør for Trebetherick, ligger St. Enodoc Golf Club golfbane og St. Enodoc kirke, der den kjente britiske forfatteren John Betjeman er gravlagt.
Som barn tilbragte Betjeman gjerne feriene i Trebetherick og han reiste dit også ofte som voksen. Området rundt landsbyen og kirken, jernbanen og landskapet - ja, Cornwall generelt - er elskede motiv i hans litteratur.
NM på ski 1962 – Resultater

Resultatene fra Norgesmesterskapet på ski 1962.
Francis Pym

Bakgrunn

Francis Pym var etterkommer av parlamentsmedlemmet John Pym. Hans far, Leslie Pym, var likeledes Member og Parliament (MP) og dennes far Rt. Rev. Walter Pym, var anglikansk biskop av Bombay.
Francis Pym ble utdannet ved Eton og Magdalene College i Cambridge. Under den andre verdenskrig tjenestegjorde han som kaptein i Nord-Afrika og Italia, og ble tildelt Military Cross. 
Etter krigen arbeidet han som managementdirektør og landeier, og ble formann for Herefordshire County Council.

Politiker

Pym gjorde i 1959 et mislykket forsøk på å komme inn i Underhuset - han stod til valg for velgkretsen Rhondda West men tapte. Man han lyktes derimot i 1961, da han ble valgt inn som representant for valgkretsen Cambridgeshire. 
Pym innehadde flere sentrale posisjoner, blant annet som forsvarsminister og leder for Underhuset før han i 1982 ble utnevnt til utenriksminister.  
Pym markerte seg som en mer sentrumsorientert og moderat politiker enn Margaret Thatcher. Pym var en leder blant saine partifeller i så måte. Disse motstandere av thatcherismen ble kalt Wets]. Under valgkampanjen i 1983 sa han til BBCs program Question Time at «I det store og hele produserer ikke valgskred særlig vellykkede regjeringer». Dette tok Margaret Thatcher offebtlig avstand fra, og han ble sparket som uteniksminister etter valget.
Kort etter dannet han en konservativ pressgruppe kalt Conservative Centre Forward for å fremme mer sentrumsorienterte One Nation politiske standpunkter. Men med Thatcher på høyden acv sin makt førte ikke dette frem.
Han sluttet i parlamentet i forbindelse med valgene i 1987 og ble adlet life peer som baron Pym samme år. 
Han publiserte boken The Politics of Consent i 1984; boken handler om The Wets' opposisjon til Margaret Thatcher, både hva angikk lederstil og politikk.
Den olympiske sykkelløypen til Sommer-OL 2008

Sykkelløypen til Sommer-OL 2008 (forenklet kinesisk: 公路自行车赛场; tradisjonell kinesisk: 公路自行車賽場; pinyin: Gōnglù Zìxíngchē Sàichǎng) var en av ni midlertidige arenaer som ble brukt under Sommer-OL 2008 i Beijing. Landeveissyklingen startet på Yongdingmen Gate, en rest av Beijings gamle bymur og som er en del av Chongwen-distriket i nordlige Beijing. Løypen ble avsluttet ved Juyongguan i Changping-distriket
Løypen passerte også distriktene Xuanwu, Dongcheng, Xicheng, Chaoyang og Haidian.
Elverum lærerhøgskole

Elverum lærerhøgskole var en høgskole for lærerutdanning, etablert i Elverum i 1892 under navnet Elverum friseminar. Skolen ble i 1994 fusjonert inn i Høgskolen i Hedmark.
Elverum friseminar ble grunnlagt av Olav Andreas Eftestøl. Skolen ble overtatt av staten i 1937 og fikk navnet Elverum offentlige lærarskule; deretter navnet Elverum lærerskole fra 1967 og Elverum lærerhøgskole fra 1981.
Jar menighet

Jar menighet tilhører Bærum prosti i Oslo bispedømme. Jar ligger i Bærum kommune som 1 av totalt 10 menigheter. 
Menigheten sogner til Jar kirke , som ble bygget i årene 1960 – 1961. Sokneprest er Thomas Berbom.
Adresse er Wedel Jarlsbergsei 20, 1358 Jar
Gerhard Voldnes

Gerhard Voldnes AS ble etablert i 1917 under navnet Floer & Br. Voldnes AS, som i 1944 endret navn til Gerh. Voldnes AS. Bedriften ble Norges største private fiskerikonsern og vokste jevnt og trutt fra 1930-tallet og framover. Hovedbasen var i Fosnavåg på Sunnmøre og hadde i tillegg store anlegg i Honningsvåg og Måløy (sildoljefabrikker). I Fosnavåg hadde de også fryseri fra 1941, slipp og mek. verkstad fra 1955, senere skipsbygging med Voldnes Skipsverft AS fra 1962; det var hermetikkfabrikk fra 1936, bilverksted 1950-tallet, bensinstasjon 1960-tallet, bunkersanlegg fra 1930-tallet, skipshandel fra 1920-tallet og et bra stort rederi som startet allerede i 1917.
Grønnstilk

Utbredelse

Arten finnes i: Afghanistan, Albania, Algerie, Angola, Armenia, Australia, Aserbajdsjan, Bahrain, Bangladesh, Belgia, Benin, Bhutan, Bosnia-Hercegovina, Botswana, Det britiske territoriet i Indiahavet, Brunei, Bulgaria, Burkina Faso, Burundi, Canada, Christmasøya, Danmark, Djibouti, Egypt, Ekvatorial-Guinea, Elfenbenskysten, Eritrea, Estland, Etiopia, Filippinene, Finland, De forente arabiske emirater, Frankrike, Gabon, Gambia, Georgia, Ghana, Guam, Guinea, Guinea-Bissau, Hellas, Hongkong, Hviterussland,  India, Indonesia, Iran, Irak, Irland, Island, Israel, Italia, Japan, Jemen, Jordan, Kambodsja, Kamerun, Kapp Verde, Kasakhstan, Kenya, Kina, Republikken Kina, Kirgisistan, Den demokratiske republikken Kongo, Republikken Kongo, Nord-Korea, Sør-Korea, Kroatia, Kypros, Laos, Latvia, Libanon, Lesotho, Liberia, Libya, Litauen, Luxembourg, Madagaskar, Malawi, Malaysia, Maldivene, Mali, Malta, Marshalløyene, Mauritania, Mikronesia, Moldova, Mongolia, Montenegro, Marokko, Mosambik, Myanmar, Namibia,  Nepal, Niger,  Nigeria, Nord-Makedonia, Nord-Marianene, Norge, Oman, Pakistan, Palau, Palestina, Papua Ny-Guinea, Polen, Portugal, Qatar, Romania, Russland, Rwanda, São Tomé og Príncipe, Saudi-Arabia, Senegal, Den sentralafrikanske republikk, Serbia, Seychellene, Sierra Leone, Singapore, Slovakia, Slovenia, Somalia, Sør-Afrika, Sør-Sudan, Spania, Sri Lanka, Storbritannia, Sudan, Swaziland, Sverige, Sveits, Syria, Tadsjikistan, Tanzania, Thailand, Togo, Tsjad, Tsjekkia, Tunisia, Tyskland, Tyrkia, Turkmenistan, Uganda, Ukraina, Ungarn, USA, Usbekistan, Vietnam, Vest-Sahara, Zambia, Zimbabwe, Øst-Timor og Østerrike.
Prokrustesseng

Prokrustesseng er et begrep etter Prokrustes, en røver i gresk mytologi som drev et herberge i en fjellgrotte, og som la ofrene sine på en seng der de korte ble strakt ut og de lange fikk beina hogd av. Slik holdt Prokrustes det gående inntil Thesevs overmannet ham og ga ham samme behandling som han selv hadde gitt gjestene. Begrepet har betydningen for å gjøre vold mot de faktiske forhold for å få noe til å passe inn i et system.
Det å legge noe på prokrustesseng betyr å omforme ved tvang, eller å utøve vold mot virkeligheten for å få den til å passe inn i en mal, en modell eller en idé. Her lar en altså systemet og ikke virkeligheten angi målestokken. I overført betydning dreier det seg følgelig om en virksomhet som øver vold mot virkeligheten for å få denne til å passe inn i systemet.
Omformingen skjer altså ved vold eller maktbruk, og kan vise til såvel psykiske som biologisk-fysiologiske eller fysionomiske prosesser. I vitenskapelig kontekst kan en eksempelvis advare mot at en tese blir gjort til en «sannhetens prokrustesseng», som motstrider de empiriske resultatene.
Kletthamranskredet

Kletthamranskredet, også omtalt som Kletthammer-skredet, Imangen/Kletthamranskredet, skredulykka i Klevgardene, «snøskrua nedpå Skoga» og annet, var et snøskred natt til onsdag 12. februar 1868 like vest for Lønset i den bratte, nordre dalsida ned mot elva Driva mellom Sunndal i Møre og Romsdal og Oppdal i Trøndelag. 32 mennesker omkom i skredet. Av kjente snøras i Norge har dette krevd flest menneskeliv.

Bakgrunn

Skredet starta i 1200 meters høyde ved Grønslåa og Stekershovden og skal ha vært 1 km  bredt. Dybden av snømassene i dalbunnen etter raset ble anslått til 60 meter.
Storfonna som raste ned Gråura (Graaurda) utsletta gårdsbruka Imangen (Enang, Emang) og Nedre Kletthammer (Klethammer, Kletthåmmår) og husmannsplassen Imangsmorka (Enangsmarken).
Mange av de 32 omkomne var rallare fra Gudbrandsdalen som arbeida på den nye hovedveien mellom Sunndalsøra og Oppdal. Av de 26 som overlevde skredet, ble flere hardt skadd. Raset delte seg, og gården Stekeren (Steker, Stegeren, Stigeren) som lå mellom de andre og var hovedbase for veiarbeidet, ble spart.
Skredet har navn etter en av Kletthamrangardane (Kletthammergårdene), også kalt Klevgardane (Kleivgardan, Klevgårdene), like vest for Lønset i Oppdal kommune.
De omkomne ble gravlagt ved Lønset kirke i fire omganger, de siste åtte 10. april samme år. Over fellesgrava sentralt på kirkegården står en to meter høy minnestøtte der navna på ofra er hogd inn.
Hasundgot Stadion

Hasundgot Stadion er hjemmebanen til Hasundgot IL. Banen ligger midt mellom Gjerdsbakk og Sundgotmarka i Ulstein kommune og er bygget på et myrområde tidlig på 80-tallet. I tillegg til hjemmelagets kamper ble stadion brukt som treningsbane for IL Hødd, spesielt den siste sesongen de var i Tippeligaen.
Tilskuerrekorden er ukjent, men da Hasundgot var i 3. og 4. divisjon på 80- og 90-tallet var det flere hundre tilskuere på hjemmekampene.
MultiPlus Solutions

MultiPlus Solutions AS er et internasjonalt programvarehus som leverer den administrative programvareløsningen (ERP) MultiPlus. Selskapet ble etablert i Danmark i 1976 av gründeren Mogens Lindhard. Det første datterselskap utenfor Danmark ble i 1984 etablert i Norge. Dette kontoret ble senere selskapets hovedkontor, og er plassert i Sandefjord.
Selskapet omsatte i 2006 for ca. 40 millioner kroner, og har ca. 40 medarbeidere. I dag har firmaet avdelinger i Norge, Danmark og Kina. Administrerende direktør er Per-Olav Helgeland. Selskapet eies i dag 90 prosent av det nederlandske, børsnoterte selskapet Qurius og 10 prosent av medarbeiderne.